En fuld kvinde blev lidt for glad for to betjente i Hjørring tidligt søndag morgen. Den 36-årige kvinde fik efterfølgende en bøde for ordensbekendtgørelsen. - Hun råbte og begyndte så at rage på de to betjente. Det kan vi selvfølgelig ikke have, siger vicepolitikommissær Michael Elkjær til Nordjyske.dk. Episoden skete i Jernbanegade i Hjørring, hvor betjentene havde været i færd med at opløse et slagsmål.

Referat:
En fuld kvinde er åbenbart glad for mænd i uniformer. Hun ragede på to betjente i Hjørring.